ગુજરાત માધ્યમિક ઉચ્ચતર બોર્ડનું ધોરણ 10નું 67.05 ટકા પરિણામ જાહેર કર્યું છે જે ગત વર્ષ કરતા પાંચ ટકા વધારે છે. આ વર્ષે સૌથી વધુ પરિણામમાં સુરત જિલ્લો મોખરે રહ્યો હતો. સુરત જિલ્લાનું સૌથી વધુ 71.77 ટકા પરિણામ તો સૌથી ઓછું નર્મદા જિલ્લાનું 32. 56 ટકા પરિણામ નોંધવામાં આવ્યું છે. જ્યારે સૌથી વધુ પરિણામ ધરાવતું કેન્દ્ર સુપાસી (ગિરસોમનાથ): 98.02 ટકા રહ્યું છે. વિદ્યાર્થીઓ બોર્ડની વેબસાઇટ www.gseb.org ઉપરાંત www.gipl.net પર પણ પરિણામ જાણી શકશે. માર્કશીટનું વિતરણ 26મીના રોજ કરાશે. પરિણામ આવ્યા બાદ અસંતુષ્ટ વિદ્યાર્થીઓ તારીખ 26મેથી 7 જૂનની વચ્ચે ઓનલાઇન અરજી કરી શકશે. તથા પરિણામ બાબતે કોઇ મુશ્કેલી અંગે ટોલ હેલ્પલાઇન નંબર 1800 233 5500 પર ફોન માર્ગદર્શન મેળવી શકશે.